**Templed Polisi Diogelu**

|  |  |  |
| --- | --- | --- |
| **Bwrdd Diogelu Cwm Taf** | **Dyddiad: Medi 2017** | **Statws: Fersiwn 2 - wedi'i gymeradwyo Tach 2017**  |
| **Awdur: Grŵp Gorchwyl a Gorffen Templedi**  | **Fersiwn blaenorol: Ddim yn berthnasol** | **Dyddiad adolygu: Mawrth 2020** |

**Cyflwyniad**

Mae'r polisi yma'n berthnasol i bob aelod o staff, p'un a ydyn nhw'n gweithio am gyflog neu'n gweithio'n wirfoddol, gan gynnwys aelodau bwrdd sy'n gweithio ar ran [ENW'R SEFYDLIAD]. Mae'n berthnasol i bob agwedd ar ein gwaith a bydd yn hyrwyddo a diogelu llesiant plant, pobl ifainc ac oedolion sydd mewn perygl.

**Swyddogaethau a Chyfrifoldebau**

Mae gan bawb gyfrifoldeb i ddiogelu a hyrwyddo llesiant plant, pobl ifainc ac oedolion sydd mewn perygl a rhaid i'r holl staff sy'n cael eu cyflogi neu sy'n gweithio'n wirfoddol, fod yn gwbl effro i'r camau y dylen nhw'u cymryd os oes pryderon gyda nhw ynghylch plant, pobl ifainc ac oedolion sydd mewn perygl. Diben y Polisi yma yw:

* diogelu ac amddiffyn plant, pobl ifainc ac oedolion sydd mewn perygl sy'n manteisio ar wasanaethau [ENW'R SEFYDLIAD];
* hyrwyddo arfer da ar gyfer diogelu plant, pobl ifainc ac oedolion sydd mewn perygl;
* sicrhau bod pawb yn deall eu cyfrifoldebau a chaniatáu i'r holl staff a'r gwirfoddolwyr wneud penderfyniadau gwybodus a hyderus ynghylch materion penodol.

**Datganiad Polisi**

Yn ôl Deddf Plant 1989, diffiniad plentyn yw unigolyn sydd o dan 18 oed. Yn ôl Deddf Gwasanaethau Cymdeithasol a Llesiant (Cymru) 2014, ystyr 'plentyn sydd mewn perygl' yw plentyn sydd:

* yn cael ei gam-drin, ei esgeuluso neu'n cael ei niweidio mewn unrhyw ffordd arall (neu mewn perygl o'r rhain) ac sydd
* angen gofal a chymorth (p'un a yw'r Awdurdod Lleol yn diwallu'r anghenion hynny ai peidio).

Yn ôl Deddf Gwasanaethau Cymdeithasol a Llesiant (Cymru) 2014, diffiniad 'oedolyn sydd mewn perygl' yw oedolyn sydd:

* yn cael ei gam-drin neu ei esgeuluso, neu mewn perygl o'r rhain;
* angen gofal a chymorth (p'un a yw'r Awdurdod Lleol yn diwallu'r anghenion hynny ai peidio); ac
* oherwydd yr anghenion hynny, yn methu ag amddiffyn ei hunan rhag cael ei gam-drin neu'i esgeuluso, neu rhag bod mewn perygl o'r rhain.

**Gweithiwr Proffesiynol Penodedig ar gyfer Diogelu**

[TEITL] yw'r Gweithiwr Proffesiynol Penodedig ar gyfer Diogelu yn [ENW'R SEFYDLIAD] ac mae modd cysylltu ag ef / â hi drwy ffonio [RHIF FFÔN].

Mae prif gyfrifoldebau'r gweithiwr proffesiynol penodedig ar gyfer diogelu yn cynnwys rhoi cymorth ac arweiniad i gydweithwyr yn ogystal â sicrhau bod yr holl staff a gwirfoddolwyr:

* yn gwybod sut mae codi pryder sy'n ymwneud â diogelu
* yn deall symptomau cam-drin ac esgeulustod
* yn gwybod sut i atgyfeirio pryderon ac at bwy y dylen nhw fynd i wneud hynny

**Disgwyliadau sy'n ymwneud â chodi pryder**

Mae disgwyl i bob aelod o staff a gwirfoddolwr [ENW'R SEFYDLIAD] sy'n gweithio gyda phlant, pobl ifainc neu oedolion sydd mewn perygl roi gwybod am eu pryderon os ydyn nhw o'r farn bod plentyn, person ifanc neu oedolyn mewn perygl.

**Gweithdrefnau a Chanllawiau ar gyfer Diogelu ac Amddiffyn**

Mae'r polisi yma wedi'i lunio ar sail cyfraith ac arweiniad sy'n bwriadu amddiffyn plant, pobl ifainc ac oedolion sydd mewn perygl. Mae ystod o ddogfennau, yn genedlaethol a lleol, sy'n llywio'r gweithdrefnau ar gyfer plant, pobl ifainc ac oedolion sydd mewn perygl, er enghraifft, Deddf Plant 1989 a Deddf Gwasanaethau Cymdeithasol a Llesiant (Cymru) 2014.

* *Gweithdrefnau Amddiffyn Plant Cymru Gyfan 2008* a *Pholisi a Gweithdrefnau Dros Dro Cymru ar gyfer Amddiffyn Oedolion Agored i Niwed 2013*, sy'n disgrifio'n fanwl y camau sydd i'w cymryd yn ystod y broses **amddiffyn plant ac oedolion**.

 **(Sylwch ei bod hi'n bosibl y bydd y ddau bolisi uchod yn cael eu diwygio yn dilyn cyhoeddi Deddf Gwasanaethau Cymdeithasol a Llesiant (Cymru) 2014).**

* *Polisïau a Gweithdrefnau Bwrdd Diogelu Cwm Taf*  Mae amrywiaeth o bolisïau a gweithdrefnau diogelu amlasiantaeth lleol sydd wedi'u cymeradwyo gan y Bwrdd Diogelu ar gael yma: [www.cwmtafsafeguarding.org](http://www.cwmtafsafeguarding.org)
* Mae Gwefan Bwrdd Diogelu Cwm Taf hefyd yn rhoi manylion i chi ynghylch â phwy y dylech chi gysylltu pe bai pryder gyda chi.

**Recriwtio mwy diogel**

Byddwn ni'n ystyried a ddylai'r swyddi rydyn ni'n eu cynnig fod yn amodol ar wiriad gan y Gwasanaeth Datgelu a Gwahardd a, lle bo hynny'n briodol, byddwn ni'n defnyddio'r gwiriadau yma i helpu i sicrhau bod y staff a'r gwirfoddolwyr yn addas ar gyfer y swyddi. Mae'r Gwasanaeth Datgelu a Gwahardd yn helpu cyflogwyr/sefydliadau i wneud penderfyniadau mwy diogel wrth recriwtio, gan atal pobl anaddas rhag gweithio gyda grwpiau sy'n agored i niwed.

Byddwn ni'n trefnu bod pob aelod newydd o [ENW'R SEFYDLIAD] yn cael hyfforddiant ymsefydlu yn ogystal â hyfforddiant priodol fydd yn galluogi staff i ymgymryd â'u swyddi mewn modd diogel a hyderus. Byddwn ni hefyd yn darparu hyfforddiant parhaus i hyrwyddo datblygiad personol a phroffesiynol unigolion a datblygiad ein sefydliad.

**Rhoi gwybod am bryder ynglŷn â chydweithiwr.**

Os yw ymddygiad aelod o staff neu wirfoddolwr, tuag at blant neu oedolion, yn achosi pryder, rhaid i chi roi gwybod am hyn:

* peidiwch ag anwybyddu'ch pryderon
* peidiwch â herio'r person y mae gyda chi bryderon yn ei gylch
* **rhaid** i chi drafod eich pryderon gyda'r uwch swyddog diogelu

Mae [ENW'R SEFYDLIAD] yn addo cefnogi ac amddiffyn yn llawn unrhyw un sydd yn rhoi gwybod am ymddygiad amheus cydweithiwr, mewn modd didwyll.

Pan fydd honiadau o gam-drin yn cael eu gwneud yn erbyn aelod o staff cyflogedig neu wirfoddolwr, p'un a yw'r cam-drin yn digwydd ar y pryd, neu wedi digwydd yn y gorffennol, bydd y mater yn cael ei adrodd i'r Awdurdod Lleol a bydd ymchwiliad yn cael ei gynnal.

**Rhoi gwybod am bryder**

Dylai unrhyw un sydd â phryder ynglŷn â diogelwch plentyn, person ifanc neu oedolyn sydd mewn perygl, neu ymddygiad unigolyn tuag at blentyn, person ifanc neu oedolyn sydd mewn perygl, gysylltu â Hwb Diogelu Amlasiantaeth Cwm Taf ar unwaith drwy ffonio'r rhifau perthnasol isod:

**Plant**

Ar gyfer plant yn Rhondda Cynon Taf **01443 425006**

Ar gyfer plant ym Merthyr Tudful **01685 725000**

**Oedolion**

Ar gyfer oedolion yn Rhondda Cynon Taf **01443 425003**

Ar gyfer oedolion ym Merthyr Tudful **01685 725000**

**Tu allan i oriau arferol**

I roi gwybod am bryderon rhwng 5pm a 9am, ffoniwch **01443 743665**

Rydyn ni wedi ymrwymo i adolygu ein polisi a'n harferion da bob blwyddyn.

Cafodd y polisi yma ei ddiwygio diwethaf ar: ........................................... (Dyddiad)

Llofnod: …………………………………………………………………………

Edrychwch ar yr atodiad i weld diffiniad o 'gam-drin'.

**Mae rhagor o wybodaeth a chymorth ar gael i sefydliadau trydydd sector a grwpiau lleol. Ffoniwch Gweithredu Gwirfoddol Merthyr Tudful ar 01685 353900 neu Interlink Rhondda Cynon Taf ar 01443 846200.**